Egan Bernal

Egan Arley Bernal Gómez (s. 13. tammikuuta 1997 Zipaquirá) on kolumbialainen maantiepyöräilijä. Hän kilpaili aiemmin myös maastopyöräilyssä saavuttaen kaksi nuorten MM-mitalia. Hän on Ranskan ja Italian ympäriajon voittaja. Bernal aloitti ammattilaisuransa Androni Giocattoli–Sidermec -joukkueessa, jossa kilpaili vuodet 2016−2017. Kaudesta 2018 alkaen hän on edustanut Team Sky / Team Ineos -tallia. Ensimmäisen UCI World Tour -kilpailun kokonaisvoittonsa hän saavutti Kalifornian ympäriajossa 2018. Hän voitti 2019 Pariisi−Nizzan kokonaiskilpailun 39 sekunnin erolla Nairo Quintanaan. Saman vuoden Sveitsin ympäriajon hän voitti 19 sekunnin erolla Rohan Dennisiin. Bernal voitti Ranskan ympäriajon 2019. Hän siirtyi kokonaiskilpailun johtoon raemyrskyn vuoksi keskeytetyn 19. etapin jälkeen oltuaan ensimmäisenä Col de l'Iseranin huipulla, johon etapin ajanotto katkaistiin. Bernal voitti kokonaiskilpailun lopulta minuutin ja 11 sekunnin erolla Geraint Thomasiin. Hän voitti myös nuorten kilpailun. Bernal voitti Italian ympäriajon 2021. Hän siirtyi kokonaiskilpailun johtoon voitettuaan Campo Feliceen päättyneen yhdeksännen etapin. Hän voitti myös Cortina d'Ampezzoon päättyneen 16. etapin. Kokonaiskilpailun hän voitti minuutin ja 29 sekunnin erolla Damiano Carusoon. Hän voitti myös nuorten kilpailun. Bernal joutui vakavaan pyöräilyonnettomuuteen tammikuussa 2022 kotimaassaan Kolumbiassa kun hän törmäsi 55–60 kilometrin tuntivauhdilla pysäköityyn bussiin harjoituslenkillään. Hän joutui heti onnettomuuden jälkeen leikkaukseen ja teho-osastolle. Hänellä oli murtumat selkänikamassa, oikeassa reisiluussa ja oikeassa polvilumpiossa. Lisäksi Bernalilla oli ilmarinta ja kylkiluiden murtumia. Hänen pyöräilyuransa on vaakalaudalla. == Saavutuksia == Lähteet: Pro Cycling Stats, Cycling Archives === Maastopyöräily === ;2014 :Pan-Amerikan mestaruuskilpailut, pronssia junioreiden maastoajossa :MM-kilpailut, hopeaa junioreiden maastoajossa ;2015 :MM-kilpailut, pronssia junioreiden maastoajossa === Maantiepyöräily === ;2016 :Settimana Internazionale Coppi e Bartali, nuorten kilpailun voitto :Giro del Trentino, nuorten kilpailun voitto :Tour of Bihor - Bellotto, kokonaiskilpailun, nuorten kilpailun ja 1. etapin voitto :Slovenian ympäriajo, nuorten kilpailun voitto ;2017 :Vuelta a San Juan, nuorten kilpailun voitto :Settimana Internazionale Coppi e Bartali, nuorten kilpailun voitto :Tour of the Alps, nuorten kilpailun voitto :Le Tour de Savoie Mont Blanc, kokonais- ja pistekilpailun, nuorten kilpailun sekä 2. etapin ja 4. etapin (aika-ajo) voitto :Sibiu Cycling Tour, kokonais- ja pistekilpailun, nuorten kilpailun sekä 2. ja 3. etapin voitto :Tour de l'Avenir, kokonaiskilpailun sekä 7. ja 8. etapin voitto :Giro della Toscana - Memorial Alfredo Martini, nuorten kilpailun voitto ;2018 :Tour Down Under, kokonaiskilpailussa kuudes, nuorten kilpailun voitto :Aika-ajon Kolumbian- mestaruus :Colombia Oro y Paz, kokonais- ja mäkikirikilpailun sekä nuorten kilpailun voitto :Tour de Romandie, kokonaiskilpailussa toinen, nuorten kilpailun voitto, 3. etapin (aika-ajo) voitto :Kalifornian ympäriajo, kokonaiskilpailun, nuorten kilpailun sekä 2. ja 6. etapin voitto :Ranskan ympäriajo, kokonaiskilpailussa 15:s, nuorten kilpailussa toinen ;2019 :Pariisi−Nizza, kokonaiskilpailun ja nuorten kilpailun voitto :Katalonian ympäriajo, kokonaiskilpailussa kolmas :Sveitsin ympäriajo, kokonaiskilpailun, nuorten kilpailun ja 7. etapin voitto :Ranskan ympäriajo, kokonaiskilpailun ja nuorten kilpailun voitto, mäkikirikilpailussa toinen :Gran Piemonte, voitto :Lombardian ympäriajo, kolmas ;2020 :La Route d'Occitanie, kokonais- ja pistekilpailun, nuorten kilpailun sekä 3. etapin voitto :Tour de l'Ain, kokonaiskilpailussa toinen ;2021 :Tour de la Provence, kokonaiskilpailussa kolmas :Trofeo Laigueglia, toinen :Strade Bianche, kolmas :Tirreno–Adriatico, kokonaiskilpailussa neljäs :Italian ympäriajo, kokonaiskilpailun ja nuorten kilpailun voitto, mäkikirikilpailussa toinen, 9. ja 16. etapin voitto, 6. ja 20. etapilla toinen, 19. etapilla kolmas :Espanjan ympäriajo, kokonaiskilpailussa kuudes, nuorten kilpailussa toinen ;2024 :Katalonian ympäriajo, kokonaiskilpailussa kolmas :Sveitsin ympäriajo, kokonaiskilpailussa neljäs ;2025 :Maantieajon ja aika-ajon Kolumbian-mestaruus == Lähteet == Luokka:Kolumbialaiset maantiepyöräilijät Luokka:Vuonna 1997 syntyneet Luokka:Elävät henkilöt